

Sopimus jäsenjärjestöavustuksen siirrosta ja käytöstä

**Sopimuksen osapuolet**

1 Avustuksen saaja: **Hengitysliitto ry**

2 Avustuksen käyttäjä**: XXX Hengitysyhdistys ry**

**Sopimuksen kohde**

Sosiaali- ja terveysjärjestöjen avustuskeskuksen (STEA) myöntämä avustus

* kohdenumero: AK 1419
* käyttötarkoitus: Jäsenjärjestöavustus
* myöntämisvuosi: **20XX**

Avustuksen käyttäjälle siirretty avustusosuus: **XXXX euroa**

**Avustuksen käyttö**

Avustusta saa käyttää ainoastaan avustuspäätöksen mukaiseen tarkoitukseen.

Hyväksyttäviksi kustannuksiksi katsotaan avustuspäätöksen mukaisesta toiminnasta tai hankkeesta johtuvat tarpeelliset ja määrältään kohtuulliset kulut toiminnan tai hankkeen tuotoilla vähennettynä.

Jäsenjärjestöavustusta (AK) voidaan käyttää avustuksen myöntämisvuoden loppuun mennessä syntyviin kuluihin tai menoihin.

Avustuksen käyttäjän on järjestettävä kirjanpitonsa siten, että avustuksen käyttöä voidaan luotettavasti seurata. Avustuksen tuottoja ja kustannuksia varten on perustettava oma kustannuspaikka. Avustuksen käyttäjän on säilytettävä kirjanpidon tositteet kirjanpitolain 2:10.2 §:n mukaisesti vähintään 6 vuotta sen vuoden lopusta lukien, jolloin tilikausi on päättynyt.

**Avustuksen käytön valvonta**

Avustuksen käyttäjän tulee toimittaa avustuksen saajalle vuosittain 15.2. mennessä vuosiselvitys saamansa avustuksen käytöstä.

Selvityksen tulee sisältää:

* avustuksen käyttäjän toimintakertomuksen, tunnusluvut (Kilta) ja tilinpäätöksen
* avustuskohteen kustannuspaikkakohtaisen tuloslaskelman, kirjanpidon pääkirjaotteen tai muun vastaavan kirjanpidon tulosteen, joka todentaa avustuksen käytön
* riittävät tiedot toteutetusta toiminnasta, että avustuksen saaja voi tehdä

käytetystä avustuksesta vuosiselvityksen STEA:lle

Avustuksen käyttäjä on tietoinen, että STEAlla on oikeus tarkastaa myös sen toimintaa ja taloutta, jolle toimintaan tai hankkeeseen myönnetty avustus tai sen osa on siirretty.

Avustuksen käyttäjän tulee antaa avustuspäätöksen ehtojen noudattamisen valvomiseksi oikeat ja riittävät tiedot. Oikeilla ja riittävillä tiedoilla tarkoitetaan kaikkea sellaista tietoa, jolla on tai saattaa olla vaikutusta avustuksen käytön hyväksyttävyyteen.

**Avustuksen käyttöön liittyvät yleiset ehdot**

Avustuksen käyttäjä on tutustunut valtionavustuslakiin (688/2001) ja valtioneuvoston asetukseen valtionavustuksista yleishyödyllisille yhteisöille ja säätiöille terveyden ja sosiaalisen hyvinvoinnin edistämiseen (1552/2016) sekä avustuksen käyttöä ohjaaviin Hengitysliiton yhdistysnetissä julkaistuihin ohjeisiin. Avustuksen käyttäjä on tietoinen saamansa rahoituksen luonteesta ja sitoutuu noudattamaan edellä lueteltuja asiakirjojen ohjeita.

Tätä sopimusta on laadittu kolme yhtä pitävää kappaletta yksi avustuksen saajalle, yksi avustuksen käyttäjälle ja yksi STEA:lle toimitettavaksi.

Helsinki XX 20XX

Avustuksen saaja Avustuksen käyttäjä

(Viralliset allekirjoittajat)

Avustuksen käyttöä ohjaava järjestöasiantuntija yhteystietoineen:

järjestöasiantuntija, puhelin xxx, XX@hengitysliitto.fi

**Sopimuksen palautus kahtena kappaleena:** Hengitysliitto, järjestöpäällikkö Eeva Palmroos, PL 40, 00621 Helsinki